In nomine sancte et individue Trinitatis. Amen. Philippus Dei gratiâ Francorum rex, noverint universi presentes pariter et futuri, quam Hugo, dux Burgundie, hominibus de Divione dedit et concessit communiam imperpetuum habendam, ad formam communie Suessionis. Nos vero ad petitionem ipsius Ducis et Odonis, filii ejus, eam confirmamus, et ita manutenendam promittimus; quod si vel Dux, vel dictus filius ejus ab institutis hujus communie resilierit, nos infra quadraginta dies ex quo clamor inde ad nos pervenerit, communie emendari faciemus, sicut curia nostra judicabit, reddendo capitale. Quod ut perpetuam stabilitatem obtineat, presentem paginam sigilli nostri auctoritate, ac regii nominis karactere inferius annotato precepimus confirmari. Actum Tornodori, anno ab Incarnatione Domini, M° C° LXIII° VII°, regni nostri anno VIII°, astantibus in palatio nostro quorum nomina supposita sunt et signa. Signum comitis Theobaldi, dapiferi nostri, signum Guidonis buticularii, signum Mathei camerarii, signum Radulphi constabularii. Data vacante cancellaria. [Monogramme].